Märjamaa kihelkond

Märjamaa kihelkond (lühend Mär; saksa keeles Kirchspiel Merjama) oli kihelkond Läänemaal ja Eestimaa kubermangu Haapsalu kreisis.

 Piirkonna ajalugu 
pisi|Haapsalu kreis Eestimaa kubermangus. Liivimaa atlas (1798)
Märjamaa kirikukihelkond asutati 13. sajandil, mil arvatavasti püstitati tähtsasse teeristi ka esimene kirik.Märjamaa kihelkond Eesti mõisaportaal (vaadatud 29. veebruar 2012)

1783. aastal Baltimaades maksma pandud uue asehalduskorraga eraldati Kullamaa ja Märjamaa kihelkond Läänemaast ja lülitati Paldiski kreisi külge. Kuid juba 1796. aastal tühistas keiser Paul I halduskorra ja taastas endised olud.Läänemaa läbi sajandite. Vene aeg 1710–1918 Läänemaa Muuseum (vaadatud 29. veebruar 2012)

1912. aastal oli Märjamaa kihelkonnas ligi 7000 elanikku. Kihelkonnas asus 10 valla- ja 2 kreekakatoliku kirikukooli."VANA FOTO: Märjamaa kihelkond... kümme aastat hiljem". Märjamaa Nädalaleht, 16. detsember 2011.

Väga mahuka uurimuse Märjamaa kihelkonna ajaloost 13. sajandist kuni 1990. aastani on koostanud Meinhard Uustalu. Uurimus asub Märjamaa arhiivis."Märjamaa sai kingiks oma ajaloo" Videvik, 11. aprill 2002

 Märjamaa kihelkonna mõisad 
Kihelkonnas paiknes umbes 38 mõisat: 1 kirikumõis, 16 rüütlimõisa, 4 kõrvalmõisa, 4 poolmõisa ja 13 karjamõisat.

 Märjamaa kihelkonna vallad 
 Haimre vald (1866–1917)
 Kasti vald (1866–1891)
 Konuvere vald (1866–1891)
 Kõrvetaguse vald (1866–1891)
 Lümandu vald (1866–1868)
 Lümandu vald (1868–1891)
 Mõisamaa vald (1866–1891)
 Märjamaa vald (1866–1917)
 Orgita vald (1866–1891)
 Paeküla vald (1866–1891)
 Päädeva-Männiku vald (1868–1891)
 Sõtke vald (1866–1891)
 Tolli vald (1866–1891)
 Vaimõisa vald (1866–1896)Märjamaa kihelkond, Eesti Ajalooarhiiv

 Märjamaa kihelkonna pärand 
Esimene Eesti Rahva Muuseumi vanavarakogumisretk Märjamaale toimus 1913. aastal. Muuseumi kogudes on Märjamaa kihelkonnast 692 eset, 63 etnograafilist joonist, umbes 900 fotot, 14 välitööpäevikut, 11 etnograafilist kirjeldust.Märjamaa kihelkond Eesti Rahva Muuseum (vaadatud 29. veebruar 2012)

 Kihelkonna alad tänapäeval 
Pindalalt väga suure kihelkonna alad jäävad tänapäeval tervikuna Rapla maakonna koosseisu. Praktiliselt kogu kihelkonna ala kuulub Märjamaa valda, väike kirdenurk kuulub Rapla valda.

 Viited 

 Kirjandus 



 Välislingid 
 Märjamaa kihelkonnast Eesti mõisaportaalis

Kategooria:Läänemaa kihelkonnad